**R O M Â N I A Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÂRGU MUREŞ**

**Primar,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești**

***Consiliul local municipal Târgu Mureş, întrunit în şedinţa ordinară de lucru,***

**Având în vedere:**

Referatul de aprobare nr. 836 din 24.05.2022 iniţiat de Primar prin Administrația Grădinii Zoologice și Platoului Cornești privind aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești.

Referatul de urgentare nr. 839/2022 vizând susținerea în regim de urgență a proiectului de hotărâre a Consiliului Local privind aprobarea regulamentului temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești

Raportul de specialitate al Direcţiei juridice contencios administrativ şi administraţie publică locală

**În conformitate cu prevederile:**

* Legii nr. 24/2000 privind normele de tehnică legislativă pentru elaborarea actelor normative, republicată şi actualizată,
* Legii nr. 273 din 29 iunie 2006 privind finanțele publice locale
* Legii nr.650 din 07 decembrie 2002 pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţa.
* Ordonanţei nr. 21 din 21 august 1992, privind protecţia consumatorilor, Republicată,

In temeiul prevederilor art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e :**

**Art. 1**. Se aprobă regulamentul temporar privind activitatea de comerț ambulant/stradal și prestarea de servicii pe raza Grădinii Zoologice și a Platoului Cornești, conform Anexei care face parte integrantă din prezenta hotărâre.

**Art. 2.** Până la finalizarea procedurii de licitație publică, Administrația Grădinii Zoologice și a Platoului Cornești permite comerțul ambulant/stradal cu caracter provizoriu, în condiţiile prezentului Regulament.

**Art. 3**. Cu aducere la îndeplinire a prevederilor prezentei Hotărâri se încredinţează Administrației Grădinii Zoologice și Platoului Cornești.

**Art. 4.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică :

* Administrației Grădinii Zoologice și Platoului Cornești

**Viză de legalitate**

**Secretarul general al Municipiului Târgu Mureș,**

**Bâta Anca**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**